Muhamed I od Granade
<s>Muhamed I od Granade punim imenom Abu Abdulah Muhamed ibn Jusuf ibn Nasr ili Ibn al-Aḥmar (-, 1231. - Granada, 22. januar 1272.(ili) 1273.) bio je emir Emirata Granada od 1238. do 1272. / 1273.</s><s>Poznat je kao osnivač Nasridske dinastije i po nadimku al Galib biállah (Božji pobjednik).</s>

<s>Biografija 
Proglašen je sultanom u Arjoni, još kao dijete 1232. godine.</s><s>Iskoristio je poraz Almohada u Bitci kod Las Navas de Tolosa 1212. i proširio svoju vlast na Jaén, Porcunu, Córdobu, Guadix i Bazu.</s>

<s>Nakon što je kralj Kastilje i Leona Fernando III zauzeo Cordobu potpisao je primirje sa njim u januaru 1236.</s><s>Slijedeće godine iskoristio je nezadovoljstvo stanovnika Granade poreznom politikom Ibn Huda i u maju 1237. preuzeo vlast u gradu, a nakon tog 1238. u Almeriji (pritom je ubijen Ibn Hud) i u Malagi.</s>

<s>Muhamed I je nakon smrti Ibn Huda postao lider andaluzijskih Maura, uspio je konsolidirati svoju vlast u Granadi, ali je istovremeno trpio i poraze.</s><s>Njegovu Arjonu je 1244. zauzela Kastilja koja je istovremeno opsjedala i Jaén kog je i zauzela 1246.</s><s>Zbog tog je sklopio sporazum sa Fernandom III kog je priznao za svog vazalnog gospodara.</s><s>Sporazum mu je omogućio dvadeset godina relativnog mira, jer se njime riješio i aragonskih prijetnji.</s>

<s>Iako je bio vazal postavio je temelje za prosperitet Granade, primajući brojne muslimanske izbjeglice iz Seville, Valencije i Murcije.</s><s>Poznat je i kao inicijator izgradnje Alhambre.</s>

<s>Kao Fernandov vazal sudjelovao je sa svojim vojnicima u opsadi Seville 1248.</s><s>Istovremeno je ispod žita pomagao svojoj subraći u vrijeme velikog ustanka andaluzijskih Maura protiv Alfonsa X, koji je prethodnih godina anektirao Cádiz, Jerez i Nieblu.</s><s>Pored tog primao je u svoje trupe fanatične sjevernoafričke dobrovoljce i dogovarao savezništvo sa marokanskim kalifima</s>

<s>Što se tiče religije, Mauhamed I se od kad je postao emir Granade počeo strogo pridržavati Malikijskog mezheba, isprva je za svog islamskog vođu priznavao abasidske kalife, nakon tog između 1239.-1242. almohadiske iz Marakeša , a zatim hafsidske iz Tunisa.</s>

<s>Izvori</s>

<s>Vanjske veze</s>

<s>The Nasrid Dynasty (1232 – 1492)</s>

<s>Nasridi
Historija Španije</s>

